Z A P I S N I K
25. sjednice Vijeća Mjesnog odbora „Mimara“, održane 07. lipnja 2023. s početkom u 17:00 sati, u prostorijama Mjesnog odbora „Mimara“, Vodnikova ulica 15


Nazočne članice Vijeća: Lina Budak, Nada Jagetić, Ana Podnar i Iva Špoljar Šarić.
Ostali prisutni: Križan Bago – Stručni savjetnik za rad mjesne samouprave.

Predsjednica Vijeća Mjesnog odbora „Mimara“ Iva Špoljar Šarić otvara sjednicu i pozdravlja sve prisutne. Utvrđuje da je na sjednici nazočno 4 od ukupno 4 članice Vijeća Mjesnog odbora „Mimara“, te konstatira da su ispunjeni svi uvjeti za raspravljanje i odlučivanje.

Predsjednica Vijeća daje na glasanje Zapisnik s 24. sjednice. Zapisnik je prihvaćen jednoglasno.

Predsjednica Vijeća otvara raspravu o dostavljenom dnevnom redu 25. sjednice.

Vijeće, jednoglasno, donosi sljedeći



DNEVNI RED

1. Prijedlog prioriteta za Plan komunalnih aktivnosti Gradske četvrti Donji grad u 2024.
1. Prijedlog Odluke o izradi Odluke o stavljanju izvan snage Urbanističkog plana uređenja groblja Moravče, davanje mišljenja
1. Pitanja, prijedlozi i obavijesti



Ad. 1. Prijedlog prioriteta za Plan komunalnih aktivnosti Gradske četvrti Donji grad u 2024.

Predsjednica Vijeća otvara raspravu.
U raspravi sudjeluju sve članice Vijeća.

Vijeće, nakon rasprave, jednoglasno donosi sljedeći

ZAKLJUČAK
o Prijedlogu prioriteta za Plan komunalnih aktivnosti Gradske četvrti Donji grad u 2024.

1. Vijeće Mjesnog odbora „Mimara“ predlaže slijedeće prioritete za Plan komunalnih aktivnosti Gradske četvrti Donji grad u 2024.:

1. Označavanje bojom prostora Obrtničke škole za osobne usluge na nogostupu ispred ulaza u Savsku cestu 23
2. Postavljanje klupe za đake desno od ulaza u Obrtničku školu za osobne usluge na nogostupu Savska cesta 23
3. Uređenje stepenica na istočnom i južnom ulazu u park na Trgu Ivana, Antuna i Marka Mažuranića
4. Uređenje klupa na Trgu Ivana, Antuna i Marka Mažuranića
5. Zamjena ljuljački na dječjem igralištu na Trgu Ivana, Antuna i Marka Mažuranića (cijela sprava)
6. Popravak povijesne česme (pojila) u parku na Trgu Ivana, Antuna i Marka Mažuranića ili zamjena novom
7. Postavljanje pojilišta za ptice s istočne strane Trga Ivana, Antuna i Marka Mažuranića, na livadi, kao i na Trgu Marka Marulića
8. Asfaltiranje južnog nogostupa i južne strane kolnika u Ulici Isidora Kršnjavog od Kačićeve ulice do Jukićeve ulice 
9. Uređenje klupa na sjevernoj strani nogostupa u Ulice Isidora Kršnjavoga od Kačićeve ulice do Jukićeve ulice (kod Srednjoškolskog igrališta, k.č.br. 2841/1 k.o. Centar )
10. Uređenje Srednjoškolskog igrališta, k.č.br. 2841/1 k.o. Centar s izgradnjom manjeg skate parka ili pump tracka u neiskorištenom kutu na jugozapadnoj strani
11. Postavljanje koševa za smeće u Savskoj ulici na potezu između Vodnikove ulice i Ulice Đure Crnatka
12. Sađenje trajnica na zelenoj površini na području trokuta na raskrižju Savske ceste i Jukićeve ulice, k.č.br. 3022/1 k.o. Centar
13. Sađenje magnolija na zelenoj površini u Savskoj cesti ispred hotela Westin, k.č.br. 3023/2 k.o. Centar

2. Ovaj Zaključak dostavlja se Vijeću Gradske četvrti Donji grad na daljnje postupanje.




Ad. 2. Prijedlog Odluke o izradi Odluke o stavljanju izvan snage Urbanističkog plana uređenja groblja Moravče, davanje mišljenja

Predsjednica Vijeća otvara raspravu.
U raspravi sudjeluju sve članice Vijeća.

Vijeće, nakon rasprave, jednoglasno donosi sljedeći

ZAKLJUČAK
o Prijedlogu Odluke o izradi Odluke o stavljanju izvan snage Urbanističkog plana uređenja groblja Moravče

1. Vijeće Mjesnog odbora „Mimara“ suzdržava se od davanja mišljenja o Prijedlogu Odluke o izradi Odluke o stavljanju izvan snage Urbanističkog plana uređenja groblja Moravče jer nije upoznato s problematikom.

2. Ovaj Zaključak se dostavlja Vijeću Gradske četvrti Donji grad.





Ad. 3. Pitanja, prijedlozi i obavijesti


Ad. 3.1. 

Predsjednica Vijeća otvara raspravu.
U raspravi sudjeluju sve članice Vijeća.

Vijeće, nakon rasprave, s 2 glasa za (Iva Špoljar Šarić i Lina Budak), 1 protiv (Nada Jagetić) i 1 suzdržan (Ana Podnar), donosi sljedeći

ZAKLJUČAK
o vraćanju naziva Ulica 8. maja 1945.
 
1. Vijeće Mjesnog odbora „Mimara“ donosi negativno mišljenje o prijedlogu vraćanja naziva Ulica 8. maja 1945. na mjestu današnjih ulica: Ulica Pavla Hatza, Ulica Baruna Trenka, Ulica Jurja Žerjavića i Ulica Ljudevita Farkaša Vukotinovića.

2. Ovaj Zaključak dostavlja se Vijeću Gradske četvrti Donji grad.


Ad. 3.2. 

Predsjednica Vijeća otvara raspravu.
U raspravi sudjeluju sve članice Vijeća.

Vijeće, nakon rasprave, jednoglasno donosi sljedeći

ZAKLJUČAK
o premještanju spremnika za odvojeno prikupljanje otpada s lokacije na uglu Ulice Jurja Žerjavića 16 i Trga Ivana, Antuna i Vladimira Mažuranića 8 

1. Vijeće Mjesnog odbora „Mimara“ traži premještanje spremnika za odvojeno prikupljanje otpada s lokacije na uglu Ulice Jurja Žerjavića 16 i Trga Ivana, Antuna i Vladimira Mažuranića 8 na prvo parkirno mjesto s jugoistočne strane Parka uz Ulicu Jurja Žerjavića. 

2. Ovaj Zaključak dostavlja se Vijeću Gradske četvrti Donji grad na daljnje postupanje.


Kako više nije bilo pitanja ni komentara, članice Vijeća Mjesnog odbora „Mimara“ dogovaraju termin sjedeće sjednice za 03. srpnja 2023. u 18:00 sati.


Sjednica je završila u 17:45. 


Zapisnik vodi: 
Križan Bago


KLASA: 024-08/23-003/1149
URBROJ: 251-13-11-1/004-23-2
Zagreb, 07. lipnja 2023.

PREDSJEDNICA VIJEĆA
MJESNOG ODBORA „MIMARA“

[bookmark: _GoBack]Iva Špoljar Šarić, v.r.



Izvješće od glasanju na 25. sjednici, 07.06.2023.

